**Derby County FC** (celým názvom: **Derby County Football Club**) je anglický futbalový klub, ktorý sídli v meste Derby v nemetropolitnom grófstve Derbyshire. Založený bol v roku 1884. V sedemdesiatych rokoch patril k popredným klubom v Anglicku. V sezóne 2007/08 stanovil neslávny prvoligový rekord – najmenej dosiahnutých bodov v histórii Premier League (11 bodov).

Kvôli finančným problémom oznámilo predstavenstvo 17. septembra 2021 vstup klubu do režimu administrácie, ktorého dôsledkom je odpočet bodov po skončení súťaže. Proti strate bodov sa klub odvolal.

História
--------

### Skorá história

Klub vznikol roku 1884 ako vetva kriketového tímu Derbyshire County Cricket Club. Pôvodne sa mal volať **Derbyshire County FC**, ale názov sa neujal. Obvykle hrával na ihrisku Racecourse Ground ktorý patril ich kriketovému tímu. V sezóne 1884/85 sa na tomto ihrisku hralo obrovské množstvo priateľských stretnutí. Prvé ligové stretnutie sa hralo doma ako súčasť FA Cupu v roku 1885. Derby prehralo 0:7 nad Walsall Town. V roku 1895 sa klub presťahoval na nový štadión Baseball Ground nazývaný tak preto, že sa na ňom predtým hral bejzbal. Po tomto roku sa Derby pravidelne objavovalo na popredných priečkach FA Cupu. V tejto dobe sa tiež objavila jedna z legiend klubu, Steve Bloomer.

### 1900 – 1938

Po druhom mieste vo FA Cupe, kde skončil v roku 1896 za Aston Villou (finále 0:2), sa Derby tiež trikrát umiestnilo vo finále FA Cupu (zo šiestich), avšak vo všetkých troch prehralo. Prvýkrát roku 1898 nad Nottinghamom Forest pomerom 1:3, druhýkrát roku 1899 nad Sheffieldom United pomerom 1:4 a roku 1903 pomerom 0:6 nad Bury. V roku 1903, kvôli finančnej kríze, bol Bloomer predaný do Middlesbrough. V roku 1906 sa Derby prvýkrát prepadlo do nižšej súťaže, ale pod novým vedením Jimmyho Methvena a znovu angažovaným Stevom Bloomerom, sa v roku 1911 Derby dostalo späť do First Division (Prvá divízia).

V roku 1914 Derby opäť spadlo do nižšej divízie, ale hneď na ďalšiu sezónu vyhralo ligu a postúpilo späť do Prvej divízie (aj napriek tomu, že bola ligová súťaž prerušená kvôli svetovej vojne až do roku 1919). Po dvoch sezónach v roku 1921 znovu zostúpil. Po vymenovaní nového trénera Georgea Jobbyho v roku 1925 začali pre „Rams" (barany) veľmi úspešné časy a po postupe do prvej divízie v roku 1926 začal ich zlatý vek, ktorý trval od konca 20. rokov do začiatku druhej svetovej vojny. V tomto období bolo Derby v Prvej divízii dvakrát druhé.

### 1939 –

Derby bol jeden z klubov, ktorý musel kvôli druhej svetovej vojne prerušiť svoju činnosť, avšak svoju činnosť znovu obnovil v raných 40. rokoch. Vďaka tomu, malo Derby na konci vojny pred jeho súpermi náskok a v roku 1946 vyhralo prvýkrát za svoju existenciu FA Cup, keď vo finále porazili Charlton Athletic pomerom 4:1. Liga znovu začala v roku 1947 a Derby pod vedením Stuarta McMillana dvakrát stanovil v tom čase britský prestupový rekord, keď Billy Steel a Johnny Morris podpísali zmluvu s Derby a nahradili Cartera a Dohertyho. Derby skončilo štvrté a tretie v sezónach 1948 a 1949. V roku 1953, po tridsiatich rokoch na vrchole Derby zostúpilo do druhej divízie a v roku 1955 zostúpilo, prvýkrát vo svojej histórii, do tretej divízie. Po neúspechu v prvej polovici 50. rokov Harry Storer doviedol Derby späť do druhej divízie, na druhý pokus v roku 1957, avšak klub sa nikam ďalej nepohol po celé nasledujúce desaťročie.

Úspechy
-------

* **First Division / Premier League ( 2× )**

1971/72, 1974/75

* **FA Cup ( 1× )**

1945/46

* **Community Shield ( 1× )**

1975

* **Derbyshire Senior Cup (1×)**

2010/11

Významní hráči
--------------

* Steve Bloomer (1891 – 1906, 1910 – 1914)
* Kevin Hector (1966 – 1978)
* Wayne Rooney

Účasť v európskych pohároch
---------------------------

| Sezóna | Súťaž | Kolo | Klub | Doma | Vonku | Celkom |
| --- | --- | --- | --- | --- | --- | --- |
| 1972/73 | Pohár majstrov európskych krajín | 1. kolo | Juhoslávia  FK Željazničar Sarajevo | 2:0 | 2:1 | 4:1 |
| 2. kolo | Portugalsko  SL Benfica | 3:0 | 0:0 | 3:0 |
| Štvrťfinále | Československo  FC Spartak Trnava | 2:0 | 0:1 | 2:1 |
| Semifinále | Taliansko  Juventus FC | 0:0 | 1:3 | 1:3 |
| 1974/75 | Pohár UEFA | 1. kolo | Švajčiarsko  Servette FC | 4:1 | 2:1 | 6:2 |
| 2. kolo |  Atlético Madrid | 2:2 | 2:2 | 4:4 |
| 3. kolo | Juhoslávia  FK Veľaž Mostar | 3:1 | 1:4 | 4:5 |
| 1975/76 | Pohár majstrov európskych krajín | 1. kolo | Československo  ŠK Slovan Bratislava | 3:0 | 0:1 | 3:1 |
| 2. kolo |  Real Madrid CF | 4:1 | 1:5 | 5:6 |
| 1976/77 | Pohár UEFA | 1. kolo | Írsko  Finn Harps FC | 12:0 | 4:1 | 16:1 |
| 2. kolo | Grécko  AEK Atény | 2:3 | 0:2 | 2:5 |
|

Referencie
----------

1. ↑   *Derby County set to enter administration amid financial uncertainty at Championship club* [online]. Sky Sports, [cit. 2023-08-17]. Dostupné online. (po anglicky)
2. ↑   Derby points appeal hearing adjourned. *BBC Sport*. Dostupné online [cit. 2023-08-17]. (po anglicky)



| * z
* d
* u
 EFL League One - Tímy v sezóne 2023/24 |
| --- |
| 
* Accrington Stanley
* Barnsley
* Bolton Wanderers
* Bristol Rovers
* Burton Albion
* Cambridge United
* Charlton Athletic
* Cheltenham Town
* Derby County
* Exeter City
* Fleetwood Town
* Forest Green Rovers
* Ipswich Town
* Lincoln City
* Milton Keynes Dons
* Morecambe
* Oxford United
* Peterborough United
* Plymouth Argyle
* Port Vale
* Portsmouth
* Sheffield Wednesday
* Shrewsbury Town
* Wycombe Wanderers

 |